
Parlamentul României

Camera Deputaţilor

Comisia pentru apărare, ordine                                            Bucureşti, 11.03.2003

publică şi siguranţă naţională                                               PL 125/2003
Nr.32/172

RAPORT

asupra proiectului de Lege privind aprobarea participării Jandarmeriei Române, ca membru cu drepturi depline, la Asociaţia Forţelor de Poliţie şi Jandarmerie Europene şi Mediteraneene cu Statut Militar

1.În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, cu proiectul de Lege privind aprobarea participării Jandarmeriei Române, ca membru cu drepturi depline, la Asociaţia Forţelor de Poliţie şi Jandarmerie Europene şi Mediteraneene cu Statut , trimis cu adresa nr.125 din 4 martie 2003 şi înregistrat sub nr.32/172 din 4 martie 2003.

     
Consiliul Legislativ, cu nr.220/13.02.2003, a avizat favorabil, acest proiect de lege.

Proiectul de lege prevede implicarea Jandarmeriei Române în iniţierea, organizarea şi participarea la toate acţiunile FIEP (Asociaţia Forţelor de Poliţie şi Jandarmerie Europene şi Mediteraneene cu Statut Militar), la care a avut până în prezent statut de observator.

2. Proiectul de Lege face parte din categoria legilor ordinare şi se adoptă
potrivit art.74 alineatul (2) din Constituţie.
3. La dezbaterea proiectului de lege a participat în calitate de invitat,
conform prevederilor art.51 şi art.52 din Regulamentul Camerei Deputaţilor, domnul inspector Giulescu Cătălin, consilier juridic în cadrul Ministerului de Interne. 

4. La lucrările comisiei au fost prezenţi 22 deputaţi din totalul de 26 de
membri ai comisiei.
În urma dezbaterii, în şedinţa din 11 martie 2003, membrii comisiei au hotărât, cu 21 de voturi pentru şi o abţinere, să supună acest proiect de Lege Plenului Camerei Deputaţilor spre dezbatere şi adoptare, în forma propusă de iniţiator.

PREŞEDINTE ,

Răzvan IONESCU

Red.s.c. Anca Barb

